Záznam z rozporového konania

s Asociáciou zdravotníckych škôl Slovenska

k návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Dátum: 7. apríl 2015

Miesto: zasadačka ministra školstva, vedy, výskumu a športu SR

Prítomní: podľa prezenčnej listiny

**Zásadné pripomienky:**

1. V Čl. II Vynechať body 1.,2. a 3.

Odôvodnenie – takto koncipovaný spôsob výberu riaditeľa školy v podstate odoberá kompetencie rade školy a presúva ich na zriaďovateľa. Výberové konanie realizované radou školy sa stáva bezpredmetné

**Záver**:

Pripomienka neakceptovaná. Rozpor trvá.

1. V Čl. II v bode 5. Vynechať písmeno c). Následne písmeno d) označiť c).

Odôvodnenie – na základe čoho práve 25% neúspešných žiakov na maturitných, záverečných alebo absolventských skúškach je závažným nedostatkom kontrolovaného subjektu? Myslí sa 25% všetkých typov skúšok alebo 25% z každého typu? Takýto návrh môže znížiť nároky na úspešné ukončovanie štúdia.

**Záver**:

Pripomienka akceptovaná.

V Bratislave dňa 7. apríla 2015

**Podpísané za:**

**Ministerstvo školstva, vedy, výskumu a športu SR Juraj Draxler, v. r.**

**Asociáciu zdravotníckych škôl Slovenska: Miroslav Sekula, v. r.**